**โรงพยาบาลเมตตาประชารักษ์ (วัดไร่ขิง) จัดโครงการพัฒนาระบบฝึกอบรมออนไลน์ “METTA TRAINING”**

**“หลักสูตรพยาบาลจักษุวิทยาเบื้องต้นสำหรับพยาบาลวิชาชีพ”**

 **โรงพยาบาลเมตตาประชารักษ์ (วัดไร่ขิง)**จัดโครงการพัฒนาระบบการเรียนการสอนอบรมพยาบาลวิชาชีพแบบออนไลน์

**METTATRAINING“หลักสูตรพยาบาลจักษุวิทยาเบื้องต้นสำหรับพยาบาลวิชาชีพ”**โดยพัฒนานำระบบเทคโนโลยีสารสนเทศเข้ามาช่วยอำนวยความสะดวกสำหรับพยาบาลวิชาชีพที่อยู่ต่างพื้นที่ให้สามารถเข้ามาอบรมได้ทุกที่ทุกเวลาทุกแพลตฟอร์ม และมีความรู้ความเข้าใจในหลักสูตรและสามารถนำไปปฏิบัติได้อย่างถูกต้องตามหลักสูตรและวัตถุประสงค์ของโครงการโดยหลักสูตร ได้รับการรับรองจากสภาการพยาบาลให้ได้รับหน่วยคะแนน CNEU เท่ากับ 11.5 หน่วย

**นายแพทย์ไพโรจน์ สุรัตนวนิช รองอธิบดีกรมการแพทย์** เปิดเผยว่า ทางกรมการแพทย์มีความประสงค์ที่จะพัฒนาระบบสารสนเทศให้ควบคู่ไปกับการพัฒนาบุคลากรของแต่ละโรงพยาบาลในสังกัดกรมการแพทย์ให้มีศักยภาพในการปฏิบัติงานด้านต่างๆจึงผลักดันระบบสารสนเทศเข้ามาใช้ร่วมพัฒนาเพื่ออำนวยความสะดวกในการปฏิบัติงานและถ่ายทอดวิชาการฝึกอบรมให้มีความทันสมัยมากขึ้น

**นายแพทย์อาคม ชัยวีระวัฒนะ ผู้อำนวยการโรงพยาบาลเมตตาประชารักษ์(วัดไร่ขิง)** กล่าวว่าได้มีการนำเทคโนโลยีสารสนเทศเข้ามามีส่วนร่วมในการพัฒนาหลักสูตรการฝึกอบรมสำหรับพยาบาลวิชาชีพ ด้วยสถานการณ์การระบาดของโรคโควิด19ทำให้การจัดฝึกอบรมพัฒนาศักยภาพบุคลากรด้านการพยาบาลต้องปรับเปลี่ยนกระบวนการฝึกอบรมให้เป็นแบบออนไลน์ ควบคู่กับออนไซต์ โดยคุณวัชรธฤต ภาทันณ์ นักวิชาการคอมพิวเตอร์ หัวหน้างานข้อมูลข่าวสารทางการแพทย์และสาธาณสุข ภารกิจด้านพัฒนาระบบสุขภาพ ร่วมกับภารกิจด้านการพยาบาล และภารกิจสถาบันจักษุวิทยา ได้พัฒนาหลักสูตร การฝึกอบรมแบบออนไลน์ โดยวิทยากรเป็นคณาจารย์ทางการแพทย์และคณาจารย์ทางการพยาบาล เฉพาะทางจักษุวิทยาร่วมพัฒนาหลักสูตรเรียนการสอนแบบออนไลน์ จำนวน 6 บทเรียน มีระบบการประเมินผลได้มาตรฐาน ได้รับคัดเลือกเข้านำเสนอผลงานพัฒนาคุณภาพ จากสมาคมส่งเสริมคุณภาพแห่งประเทศไทย กระทรวงอุตสาหกรรม ประจำปี 2565 และพัฒนาให้เนื้อหามีความถูกต้องในการศึกษาอบรมสามารถนำไปปฏิบัติได้จริง ตามนโยบายแผนพัฒนาระบบสุขภาพ **Service plan** สาขาจักษุ ที่มุ่งเน้นการลดความชุกตาบอด ได้อย่างมีประสิทธิภาพ จึงได้เกิดโครงการนี้ขึ้น ซึ่งหลักสูตรนี้ กลุ่มเป้าหมายเป็นพยาบาลวิชาชีพสังกัดโรงพยาบาลเขตสุขภาพที่ 5 และโรงพยาบาลสังกัดราชทัณฑ์ภายใต้โครงการราชทัณฑ์ปันสุข กรมการแพทย์ โดยเปิดอบรมรุ่นที่ 1 ไปแล้วจำนวน 1 หลักสูตรปีงบประมาณ 2565 และปีงบประมาณ 2566 จะเปิดอบรมจำนวน 2 หลักสูตร 2 รุ่น แบบออนไลน์และผสมผสานกับออนไซต์ หากสนใจสามารถเข้าดูรายละเอียดระบบและหลักสูตรได้ที่ [**www.mettatraining.com**](http://www.mettatraining.com)

-ขอบคุณ-

24 กุมภาพันธ์ 2566

นายวัชรธฤต ภาทันณ์

นักวิชาการคอมพิวเตอร์

